Diari Oficial de la Generalitat Valenciana


Sumari del DOGV 5658, del 12-12-2007 (2007/14907)

RESOLUCIÓ de 29 de novembre de 2007, del conseller d'Immigració i Ciutadania, per la qual es concedixen els premis de la cinquena edició del Concurs Internacional de Fotografia Cooperació al Desenrotllament: Objectiu Obert - Solidària 2007.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5658

Data del DOGV
:   12-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14383


Data del document
:   29-11-2007

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * premi cultural
    * arts visuals
    * distinció honorífica
    * ajuda al desenvolupament

RESOLUCIÓ de 29 de novembre de 2007, del conseller d'Immigració i Ciutadania, per la qual es concedixen els premis de la cinquena edició del Concurs Internacional de Fotografia Cooperació al Desenrotllament: Objectiu Obert - Solidària 2007. [2007/14421]  
Per Resolució d'11 d'abril de 2007, del conseller d'Immigració i Ciutadania, es va convocar la cinquena edició del Concurs Internacional de Fotografia Cooperació al Desenrotllament: Objectiu Obert - Solidària 2007 (DOCV núm. 5497, de 24.04.2007), i es van aprovar les bases per les quals es regulava la dita convocatòria, incloses com a annex I de l'esmentada resolució.  
En compliment d'este i d'acord amb el que preveu la base huitena de l'annex I de la mencionada resolució, el jurat es va reunir el dia 27 de novembre de 2007 a l'efecte que, una vegada rebudes, exposades i valorades les fotografies presentades, es formulara la corresponent proposta de resolució de l'esmentada convocatòria de concessió de premis, tal com mostra la corresponent acta de la reunió.  
Per raó d'això i fent ús de les atribucions previstes en el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la conselleria d'Immigració i Ciutadania (DOCV núm. 5556, de 16.07.2007), resolc:  
Primer  
- Concedir el primer premi i el diploma acreditatiu corresponent a l'obra:   
Títol: «Cures maternals»  
Autor: Susana Vera Pascual  
- Concedir el primer accèssit i el diploma acreditatiu corresponent a l'obra:   
Títol: «La Doctora»  
Autor: Vicente Pérez Belda  
- Concedir el segon accèssit i el diploma acreditatiu corresponent a l'obra:   
Títol: «República Dominicana 03»  
Autor: Yudena Ayala Pérez  
- Concedir el premi especial del públic i el diploma acreditatiu corresponent a l'obra:  
Títol: «Dóna'm la mà, dóna'm la vida»  
Autor: Juan Jesús González Dugo  
Segon   
L'assignació econòmica del primer premi, d'acord amb el que preveuen les bases de l'esmentada convocatòria pública de concurs, consistirà en la percepció de les següents quantitats líquides:  
a) De 3.500 euros, el primer premi.  
b) De 2.000 euros, el primer accèssit.  
c) De 1.000 euros, el segon accèssit.  
d) i de 1.000 euros, el premi especial del públic.  
Estes quantitats es faran efectives una vegada deduïts, si és el cas, els pertinents impostos o retencions procedents, a càrrec del capítol IV, línia de subvenció amb codi comptable T4084, Programa 23.49.36.116.54, Cooperació Internacional al Desenrotllament, dels pressupostos de la Generalitat per a l'any 2007.  
Tercer  
Els premiats han de presentar, en el termini de deu hàbils següents a la publicació d'esta resolució en el DOCV, la documentació següent:  
a) Fitxa de manteniment de tercers segons model normalitzat disponible en l'adreça http://www.pre.gva.es/cdre/cooperacion/cas/proyectos.html, en la qual constarà el compte bancari en què s'haja de rebre la transferència.  
b) Acreditació de la titularitat del compte bancari que s'assenyala en la fitxa de manteniment de tercers.  
c) Certificats actualitzats acreditatius de trobar-se al corrent de les obligacions tributàries (de l'Agència Estatal de l'administració Tributària i de la conselleria d'Economia, Hisenda i Ocupació de la Generalitat de la Comunitat Valenciana) i amb la Seguretat Social, tenint en compte que estos tenen una validesa màxima de sis mesos.  
Contra el present acte, que posa fi a la via administrativa, els interessats poden interposar, potestativament, recurs de reposició davant del mateix òrgan que l'ha dictat, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé, directament, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.   
València, 29 de novembre de 2007.- El conseller d'Immigració i Ciutadania: Rafael Blasco Castany.